Document ID: /roh_data/filtered/fineweb-2-filterrobots_roh.jsonl.gz/70525

Tenor la quota da la cumissiun europeica surpiglia la Germania 18%, suandada da la Frantscha e l’Italia. La grondezza dal pajais sco era la forza economica duain vegnir resguardads per mintgamai 40% tar la repartiziun da las persunas sin fugia, scriva la cumissiun da l’uniun europeica. Sper quai èn era il dumber da fugitivs gia acceptads e la quota da dischoccupaziun critieris en la clav da repartiziun.
Cun il dumber da 20'000 migrants vegn il test fatg cun in dumber relativ pitschen. En ils stadis da la cunvegna da Dublin vegn registrà plirs tschients millis migrants ad onn. L'onn 2014 per exempel èsi stà 600'000 migrants.
Proposta na vala betg per tuts
La proposta ch'ils stadis commembers da l'Uniun europeica han anc d'approvar preveda che la Gronda Britannia, l’Irlanda ed il Danemarc na ston betg sa participar al sistem da quotas. Las consequenzas per la Svizra n’èn anc betg conuschentas.
Opposiziun sa furma
Entant han la Gronda Britannia ed autras stadis commembers gia annunzià d'opponer a la proposta da la cumissiun. Tenor la ministra da l'intern britannica Theresa May fissia quai sco dischlocaziuns e domiciliaziuns sfurzadas per migrants tras l'entir'Europa. Quest agir carmalia anc dapli fugitivs e migrants en l'Europa, argumentescha May.
RR novitads 14:00